****

***ภาพข่าวประชาสัมพันธ์***

**มูลนิธิเอสซีจี ส่งพลังใจแก่บุคลากรทางการแพทย์อย่างต่อเนื่อง**

**มอบนวัตกรรมห้องตรวจหาเชื้อ พร้อมชุดติดตามสุขภาพทางไกล แก่ รพ.ศิริราช**



**นางสาวสุวิมล จิวาลักษณ์ กรรมการและผู้จัดการมูลนิธิเอสซีจี** พร้อมด้วย **นายพิทยา จั่นบุญมี กรรมการมูลนิธิเอสซีจี** และ **นางวัทธยา พรพิพัฒน์กุล คณะทำงานมูลนิธิเอสซีจี** เป็นตัวแทนส่งมอบ**นวัตกรรมห้องตรวจหาเชื้อ (Modular swab unit) 1 ยูนิต** ให้แก่**โรงพยาบาลศิริราช** โดยออกแบบแยกสัดส่วนพื้นที่ระหว่างบุคลากรทางการแพทย์และผู้ป่วยติดเชื้อหรือกลุ่มเสี่ยง พร้อมมีระบบควบคุมแรงดันและคุณภาพอากาศที่เหมาะสม จึงช่วยลดโอกาสการติดเชื้อ พร้อมมอบ**อุปกรณ์ติดตามสุขภาพทางไกล (Tele-Monitoring) 54 ชุด** เพื่อช่วยติดตามข้อมูลสุขภาพผ่านระบบออนไลน์แบบเรียลไทม์ ลดการสัมผัสโดยตรงระหว่างบุคลากรทางการแพทย์กับผู้ป่วยติดเชื้อหรือกลุ่มเสี่ยงที่ต้องเก็บตัวตามลำพัง นอกจากนี้ ยังได้มอบ**ห้องน้ำสำเร็จรูป (Modular Bathroom) 2 ห้อง** ให้แก่**ศูนย์การแพทย์กาญจนาภิเษก มหาวิทยาลัยมหิดล รวมมูลค่าทั้งสิ้น 5.4 ล้านบาท** โดยมี **ศ.ดร.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล** พร้อมด้วย **รศ.นพ. วิศิษฎ์ วามวาณิชย์ ผู้อำนวยการโรงพยาบาลศิริราช** เป็นตัวแทนรับมอบ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*